Tumoră cu greutatea unui nou-născut, extirpată într-un spital din vestul țării.
O intervenție deosebit de dificilă a avut loc astăzi, în Blocul Operator al Secției Clinice Obstetrică-Ginecologie a Spitalului Județean din Arad, pentru extirparea unei tumori voluminoase, la ovar, aceasta având greutatea unui nou-născut.
O echipă alcătuită din medici de obstetrică-ginecologie și de anestezie au intervenit chirurgical pentru îndepărtarea tumorii de 27 de cm și cu o greutate de 2,7 kg de la o pacientă în vârstă de 45 de ani.
Intervenția a decurs normal, iar pacienta necesită acum recuperare post-operatorie.